"Ar trebui ca totalul taxării forței de muncă să scadă, pentru ca angajatul să primească mai mulți bani, dar pentru ca acest lucru să se întâmple avem nevoie de de măsuri coerente ale autorităților care să dea încredere mediului economic” ♦ România și-a redus în 2016 gradul de inegalitate a veniturilor din muncă obținute de salariații cel mai bine plătiți raportate la cele ale salariaților cu cele mai mici venituri, însă decalajul față de alte state este încă mare.  Coeficientul de inegalitate din România, calculat ca raport între veniturile din salarii ale celor mai bine plătiți 20% din angajații din România și veniturile salariale ale celor mai slab plătiți 20% din angajații români arată că cel mai bine plătiți salariați ai României au câștigat în 2016 de 7,2 ori mai mult decât angajații cu cele mai mici salarii din țară.